NÕUKOGU ÜHINE SEISUKOHT (EÜ) nr 32/2005,

18. juuli 2005,

eesmärgiga võtta vastu Euroopa Parlamendi ja nõukogu … määrus (EÜ) nr …/2005, mis käsitleb meresõiduohutuse korraldamise rahvusvahelise koodeksi rakendamist ühenduse piires ja millega tunnistatakse kehtetuks nõukogu määrus (EÜ) nr 3051/95

(2005/C 264 E/03)

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 80 lõiget 2,

võttes arvesse komisjoni ettepanekut,

võttes arvesse Euroopa majandus- ja sotsiaalkomitee arvamust, (1)

pärast konsulteerimist regioonide komiteega,

toimides asutamislepingu artiklis 251 sätestatud korras (2)

ning arvestades järgmist:

ISM koodeksit on soovitav kohaldada vahetult liikmesriikide lipu all sõitvate laevade suhtes ja lipuriigist olenemata ka laevade suhtes, mis teevad ainult kohalikku rannasõitu või liinivedu liikmesriikide sadamatesse või sadamatest.

Kui liikmesriik leiab, et ettevõtjatel on praktikas raske saavutada ISM koodeksi A osa nõuetele vastavust teatud laevade või laevade kategooriate suhtes, mida kasutatakse ainult selle liikmesriigi kohalikul rannasõidul, võivad nad sätete kohaldamisest osaliselt või täielikult loobuda, kui võetakse meetmeid, mis tagavad koodeksi eesmärkide samaväärse saavutamise. Liikmesriik võib selliste laevade ja ettevõtjate jaoks luua alternatiivse tunnistuste väljastamise ja kontrolli korra.

Vajalik on arvestada nõukogu 19. juuni 1995 aasta direktiivi 95/21/EÜ, laevaohutust, reostuse vältimist ning elu- ja töötingimusi laevadel käsitlevate rahvusvaheliste standardite rakendamise kohta ühenduse sadamaid kasutavate ja liikmesriikide jurisdiktsiooni all olevates vetes sõitvate laevade suhtes (sadamariigi kontroll). (4)

Samuti tuleb arvesse võtta nõukogu 22. novembri 1994. aasta direktiivi 94/57/EÜ laevade kontrolli ja ülevaatusega tegelevate organisatsioonide ja veeteede ametite vastavat tegevust käsitlevate ühiste eeskirjade ja standardite kohta, (5) et määratleda tunnustatud organisatsioonid käesoleva määruse tähenduses, ja nõukogu 17. märtsi 1998. aasta direktiivi 98/18/EÜ reisilaevade ohutuseeskirjade ja -nõuete kohta, (6) et kehtestada käesoleva määruse kohaldamisala kohaliku rannasõiduga tegelevate reisilaevade suhtes.

Kuna liikmesriigid ei saa täiel määral saavutada käesoleva määruse eesmärki, milleks on laevade meresõiduohutuse ja ohutu käitamise edendamine ning laevade põhjustatud reostuse vältimine, ning mis on seetõttu paremini saavutatav ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev direktiiv nimetatud eesmärgi saavutamiseks vajalikust kaugemale,

ON VASTU VÕTNUD KÄESOLEVA MÄÄRUSE:

Artikkel 1

Eesmärk

Käesoleva määruse eesmärk on edendada artikli 3 lõikes 1 osutatud laevade meresõiduohutuse korraldust ja ohutut käitamist, samuti laevade põhjustatud reostuse vältimist, tagades, et neid laevu käitavad ettevõtjad järgivad ISM koodeksi nõudeid seeläbi, et:

Artikkel 2

Mõisted

Käesolevas määruses kasutatakse järgmisi mõisteid:

ISM koodeks — laevade ohutu ekspluateerimise ja reostuse vältimise korraldamise rahvusvaheline koodeks, mis on vastu võetud Rahvusvahelise Mereorganisatsiooni (IMO) assamblee 4. novembri 1993. aasta resolutsiooniga A.741(18), muudetud meresõiduohutuse komitee 5. detsembri 2000. aasta resolutsiooniga MSC.104 (73) ja mille ajakohastatud versioon on esitatud käesoleva määruse I lisas;

reisijate veoks kasutatav allveesõiduk — reisijateveolaev, mida käitatakse eeskätt vee all ja mis sõltub pinnalt saadavast toetusest, näiteks pealveelaev või kaldal asuvad seadmed, mis on mõeldud jälgimiseks ja ühe või mitme järgmise toetuse tagamiseks:

ujuv merepuurplatvorm — laev, millega saab teha puurimisoperatsioone, et uurida või kasutada merepõhja all olevaid maavarasid, näiteks vedelaid või gaasilisi süsivesinikke, väävlit või soola;

Artikkel 3

Reguleerimisala

1. Käesolevat määrust kohaldatakse järgmist tüüpi laevade ja neid käitavate ettevõtjate suhtes:

2. Määrust ei kohaldata järgmist tüüpi laevade ja neid käitavate ettevõtjate suhtes:

mehaanilise jõuajamita laevad, primitiivse konstruktsiooniga puidust laevad, lõbusõidujahid ja -väikelaevad, välja arvatud juhul, kui need on mehitatud või mehitatakse laevaperega ning veavad ärilistel eesmärkidel üle 12 reisija;

Artikkel 4

Vastavus

Liikmesriigid tagavad, et kõik käesoleva määruse reguleerimisalasse kuuluvaid laevu käitavad ettevõtjad vastavad käesoleva määruse sätetele.

Artikkel 5

Meresõiduohutuse korraldamise nõuded

Artikli 3 lõikes 1 nimetatud laevad ja neid käitavad ettevõtjad peavad vastama ISM koodeksi A osa nõuetele.

Artikkel 6

Tunnistuste väljastamine ja kontrollimine

Tunnistuse väljastamisel ja kontrollimisel järgivad liikmesriigid ISM koodeksi B osa sätteid.

Artikkel 7

Erand

1. Juhul kui liikmesriik leiab, et ettevõtjatel on praktikas raske saavutada ISM koodeksi A osa lõigete 6, 7, 9, 11 ja 12 nõuetele vastavust teatud laevade või laevade kategooriate suhtes, mida kasutatakse ainult selle liikmesriigi kohalikul rannasõidul, võivad nad nende sätetest osaliselt või täielikult kõrvale kalduda võttes meetmed, mis tagavad koodeksi eesmärkide samaväärse saavutamise.

2. Liikmesriik võib kehtestada alternatiivse tunnistuste väljastamise ja kontrolli korra nende laevade ja ettevõtjate jaoks, kellele on võimaldatud lõike 1 kohane erand, juhul kui ta leiab, et praktikas on artiklis 6 sätestatud nõudeid raske kohaldada.

3. Lõikes 1 ja vajadusel lõikes 2 nimetatud asjaolude puhul rakendatakse järgmist korda:

kui kuue kuu jooksul pärast teatamist otsustatakse artikli 12 lõikes 2 osutatud korras, et ettepandud erand ei ole õigustatud või et meetmed ei ole piisavad, nõutakse kõnealuselt liikmesriigilt ettepandud sätete muutmist või nende sätete vastu võtmata jätmist;

4. Lõike 1 ja vajadusel lõike 2 alusel tehtud erandite alusel väljastab asjaomane liikmesriik II lisa punkti 5 teise lõigu kohase tunnistuse, milles näidatakse rakendatud tööpiirangud.

Artikkel 8

Tunnistuste kehtivus, aktsepteerimine ja tunnustamine

1. Vastavuse tunnistus kehtib kuni viis aastat alates selle väljastamise kuupäevast. Meresõiduohutuse korraldamise tunnistus kehtib kuni viis aastat alates selle väljastamise kuupäevast.

2. Vastavuse tunnistuse ja meresõiduohutuse korraldamise tunnistuse uuendamisel kohaldatakse ISM koodeksi B osa asjakohaseid sätteid.

3. Liikmesriigid aktsepteerivad teise liikmesriigi administratsioonide poolt või nende nimel tunnustatud organisatsiooni poolt väljastatud vastavuse tunnistuse, ajutisi vastavuse tunnistuse, meresõiduohutuse korraldamise tunnistusi ja ajutisi meresõiduohutuse korraldamise tunnistusi.

4. Liikmesriigid aktsepteerivad kolmandate riikide administratsioonide poolt või nende nimel väljastatud vastavuse tunnistuse, ajutisi vastavuse tunnistuse, meresõiduohutuse korraldamise tunnistusi ja ajutisi meresõiduohutuse korraldamise tunnistusi.

Liinivedusid tegevatele laevadele kolmandate riikide nimel väljastatud vastavuse tunnistuste, ajutiste vastavuse tunnistuste, meresõiduohutuse korraldamise tunnistuste, ajutiste meresõiduohutuse korraldamise tunnistuste vastavust ISM koodeksile kontrollitakse siiski asjaomase liikmesriigi või asjaomaste liikmesriikide poolt või nimel asjakohaste vahenditega, välja arvatud juhul, kui need on väljastanud liikmesriigi administratsioon või tunnustatud organisatsioon.

Artikkel 9

Sanktsioonid

Liikmesriigid kehtestavad eeskirjad sanktsioonide kohta, mida kohaldatakse käesoleva määruse rikkumise korral, ning võtavad kõik vajalikud meetmed nende rakendamise tagamiseks. Sanktsioonid peavad olema efektiivsed, proportsionaalsed ja hoiatavad.

Artikkel 10

Aruandlus

1. Liikmesriigid esitavad komisjonile iga kahe aasta järel aruande käesoleva määruse rakendamise kohta.

2. Komisjon kehtestab artikli 12 lõikes 2 osutatud korras ühtlustatud näidisvormi vastavate aruannete jaoks.

3. Komisjon koostab Euroopa Meresõiduohutuse Ameti abiga kuue kuu jooksul pärast liikmesriikidelt vastavate aruannete saamist konsolideeritud aruande käesoleva määruse rakendamise kohta, vajadusel koos ettepanekutega vajalike meetmete võtmiseks. Aruanne esitatakse Euroopa Parlamendile ja nõukogule.

Artikkel 11

Muudatused

1. ISM koodeksis tehtud muudatused võib käesoleva määruse reguleerimisalast välja jätta Euroopa Parlamendi ja nõukogu 5. novembri 2002. aasta määruse (EÜ) nr 2099/2002, millega asutatakse laevade põhjustatud merereostuse vältimise ja meresõiduohutuse komitee (COSS) ning muudetakse määrusi, mis käsitlevad laevade põhjustatud merereostuse vältimist ja meresõiduohutust artikli 5 alusel.

2. II lisa muudetakse artikli 12 lõikes 2 osutatud korras.

Artikkel 12

Komitee

1. Komisjoni abistab määruse (EÜ) nr 2099/2002 artikli 3 alusel loodud laevade põhjustatud merereostuse vältimise ja meresõiduohutuse komitee (COSS).

2. Käesolevale lõikele viitamisel kohaldatakse otsuse 1999/468/EÜ artikleid 5 ja 7, võttes arvesse ka artikli 8 sätteid.

Tähtajaks otsuse 1999/468/EÜ artikli 5 lõike 6 tähenduses kehtestatakse kaks kuud.

3. Komitee võtab vastu oma töökorra.

Artikkel 13

Kehtetuks tunnistamine

1. Nõukogu määrus (EÜ) nr 3051/95 tunnistatakse kehtetuks alates … (8)

2. Enne … (9) väljastatud vastavuse tunnistused, ajutised vastavuse tunnistused, meresõiduohutuse korraldamise tunnistused ja ajutised meresõiduohutuse korraldamise tunnistused jäävad kehtima kuni nende kehtivusaja lõpuni või kuni nende järgmise kinnitamiseni.

Artikkel 14

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Kauba- ja reisilaevade suhtes, mis ei pea juba vastama ISM koodeksile, kohaldatakse seda määrust alates … (10).

(1) ELT C 302, 7.12.2004, lk 20.

(2) Euroopa Parlamendi 10. märtsi 2004. aasta arvamus (ELT C 102 E, 28.4.2004, lk 565), nõukogu 18. juuli 2005. aasta ühine seisukoht ja Euroopa Parlamendi … seisukoht (Euroopa Liidu Teatajas seni avaldamata).

(3) EÜT L 320, 30.12.1995, lk 14. Määrust on viimati muudetud Euroopa Parlamendi ja nõukogu määrusega (EÜ) nr 2099/2002 (EÜT L 324, 29.11.2002, lk 1).

(4) EÜT L 157, 7.7.1995, lk 1. Direktiivi on viimati muudetud Euroopa Parlamendi ja nõukogu direktiiviga 2002/84/EÜ (EÜT L 324, 29.11.2002, lk 53).

(5) EÜT L 319, 12.12.1994, lk 20. Direktiivi on viimati muudetud direktiiviga 2002/84/EÜ.

(6) EÜT L 144, 15.5.1998, lk 1. Direktiivi on viimati muudetud komisjoni direktiiviga 2003/75/EÜ (ELT L 190, 30.7.2003, lk 6).

(7) EÜT L 184, 17.7.1999, lk 23. EÜT L 324, 29.11.2002, lk 1. Määrust on muudetud komisjoni määrusega (EÜ) nr 415/2004 (ELT L 68, 6.3.2004, lk 10).

(8) Käesoleva määruse jõustumise kuupäev.

(9) Kaks aastat pärast käesoleva määruse jõustumist.

(10) Käesoleva määruse jõustumise kuupäev.

Lisaks punkti 13.3 nõuetele võib kinnitada laevatüübid, mis on näidatud vastavuse tunnistusel või ajutisel vastavuse tunnistusel, et kajastada mistahes piiranguid laevade käitamises, mis on kirjeldatud meresõiduohutuse korraldamise süsteemis.

ettevõtja poolt asjassepuutuvale laevale ettenähtud meresõiduohutuse korraldamise süsteem sisaldab käesoleva koodeksi võtmeelemente ja et seda on hinnatud sisekontrolli käigus vastavuse tunnistuse väljastamise jaoks või demonstreeritud ajutise vastavuse tunnistuse väljastamiseks;

Ajutise meresõiduohutuse korraldamise tunnistuse võib väljastada pärast seda, kui on kontrollitud, et:

olemasolevale ajutisele vastavuse tunnistusele lisatakse uusi laevatüüpe pärast seda, kui on tõendatud, et ettevõtjal on meresõiduohutuse korraldamise süsteem, mis vastab käesoleva koodeksi punkti 1.2.3 eesmärkidele, tingimusel, et ettevõtja näitab ette tegevuskavad käesoleva koodeksi kõikidele nõuetele vastava meresõiduohutuse korraldamise süsteemi rakendamiseks ajutise vastavuse tunnistuse kehtivusaja jooksul. Sellise ajutise vastavuse tunnistuse väljastab administratsioon, administratsiooni poolt tunnustatud organisatsioon või administratsiooni palvel mõni teine lepinguosaline valitsus perioodiks, mis ei ole pikem kui 12 kuud. Ajutise vastavuse tunnistuse koopiat tuleb säilitada laeva pardal, et laeva kapten saaks selle nõudmisel esitada kontrollimiseks administratsioonile või administratsiooni poolt tunnustatud organisatsioonile või konventsiooni reeglis IX/6.2 nimetatud kontrollimise eesmärgil. Tunnistuse koopia kinnitamine ega tõestamine ei ole nõutav.

Meresõiduohutuse korraldamise tunnistus väljastatakse laevale perioodiks, mis ei ole pikem kui viis aastat, administratsiooni, administratsiooni poolt tunnustatud organisatsiooni või administratsiooni palvel mõne teise lepinguosalise valitsuse poolt. Meresõiduohutuse korraldamise tunnistus väljastatakse pärast seda, kui on tõendatud, et ettevõtja ja tema laeva juhtkond tegutsevad kooskõlas kinnitatud meresõiduohutuse korraldamise süsteemiga. Seda tunnistust tuleb käsitada tõendina selle kohta, et laev täidab käesoleva koodeksi nõudeid.

Vastavuse tunnistus kehtib ainult tunnistuses selgesõnaliselt nimetatud laevatüüpide suhtes. Nimetada saab ainult neid laevatüüpe, millele põhines esialgne kontrollimine. Muid laevatüüpe tohib lisada ainult pärast seda, kui on kontrollitud, et ettevõtja suudab täita sellistele laevatüüpidele kohaldatavaid käesoleva koodeksi nõudeid. Käesolevas kontekstis on laevatüübid nimetatud konventsiooni reeglis IX/1.

Vastavuse tunnistuse peab väljastama administratsioon, administratsiooni poolt tunnustatud organisatsioon või administratsiooni palvel mõni teine konventsiooni lepinguosaline valitsus igale ettevõtjale, kes vastab käesoleva koodeksi nõuetele administratsiooni poolt kindlaks määratud perioodiks, mis ei tohiks olla pikem kui viis aastat. Seda tunnistust aktsepteeritakse tõendina selle kohta, et ettevõtja on suuteline täitma käesoleva koodeksi nõudeid.

Ettevõtja peab läbi viima meresõiduohutuse siseauditeid, et kindlaks teha, kas ohutusmeetmed ja reostuse vältimise meetmed on kooskõlas SMSiga.

mistahes nõuetele mittevastavusest teatatakse koos selle võimaliku põhjusega, kui see on teada;

SMSis peab ette nägema meetmed, mis tagavad, et ettevõtja organisatsioon on võimeline tema laevadega seotud ohtudele, õnnetustele ja hädaolukordadele igal ajal reageerima.

Ettevõtja peab tagama, et laevapere liikmed on võimelised tulemuslikult suhtlema, täites SMSiga seonduvaid kohustusi.

Ettevõtja peab kehtestama ja töös hoidma menetlused selgitamaks välja mistahes väljaõppe vajaduse, mis on nõutav SMSi toetamiseks, ja tagama, et kogu asjassepuutuv personal saaks vastava väljaõppe.

Ettevõtja tagab, et iga laev on mehitatud vastavalt riiklikele ja rahvusvahelistele nõuetele kvalifitseeritud, diplomeeritud ja meditsiiniliselt sobivate laevapere liikmetega.

Ettevõtja tagab, et laeva pardal kasutatava SMSi põhimõtetes oleks selgesti väljendatud kapteni pädevus. Ettevõtja peab SMSis sätestama, et kaptenil on ülimuslik pädevus ja vastutus otsuste tegemisel ohutusega ja merereostuse vältimisega seotud küsimustes ning vajadusel ettevõtjalt abi nõudmisel.

Iga laeva ohutu käitamise ning ettevõtja ja laevapere vahelise side tagamiseks nimetab iga ettevõtja vastavalt vajadusele kaldal ametisse isiku või isikud, kellel on otseühendus kõrgeima juhtkonnaga. Ametisse nimetatud isiku või isikute vastutus ja pädevus hõlmavad laeva käitamise ohutusega ja reostuse vältimisega seotud aspektide jälgimist ning selle tagamist, et vajaduse korral oleksid rakendatavad nõuetekohased vahendid ja kaldapoolne toetus.

Administratsioon — selle riigi valitsus, mille lipu all on laeval õigus sõita.

Artikli 7 lõike 1 ja, kui see on kohaldatav, artikli 7 lõike 2 kohaselt lubatud erandi puhul tuleb väljastada eespool nimetatust erinev tunnistus, millel tuleb selgelt märkida, et on võimaldatud käesoleva määruse artikli 7 lõike 1 ja, kui see on kohaldatav, artikkel 7 lõike 2 kohane erand ja see tunnistus peab sisaldama kohaldatavaid tööpiirangud.

teha kindlaks ettevõtja või kõikide laevatüüpide meresõiduohutuse korraldamise süsteemi tõhusus, et tagada vastavust reeglitele ja eeskirjadele, nagu on tõendatud kohustuslike ja klassifitseerimise tehniliste ülevaatuste protokollide alusel;

heaks kiitmine, jälgimine ja sertifitseerimine niivõrd, kuivõrd see on seotud meresõidutunnistuste väljastamisega;

NÕUKOGU PÕHJENDUSED

I. SISSEJUHATUS

Kaasotsustamismenetluse raames (EÜ asutamislepingu artikkel 251) jõudis nõukogu 9. detsembril 2004 poliitilisele kokkuleppele Euroopa Parlamendi ja nõukogu määruse eelnõu osas, mis käsitleb meresõiduohutuse korraldamise rahvusvahelise koodeksi (ISM koodeks) rakendamist ühenduse piires. (1) Pärast juriidilist/keelelist läbivaatamist võttis nõukogu 18. juulil 2005 vastu ühise seisukoha.

Euroopa Parlament nõustus esimesel lugemisel 10. märtsil 2004 vastu võetud arvamuses komisjoni ettepanekut muudatusi tegemata heaks kiitma. (2) Seisukohta võttes arvestas nõukogu majandus- ja sotsiaalkomitee arvamust (3) (4).

Käesoleva määruse eesmärk on asendada ja laiendada nõukogu määrust (EÜ) nr 3051/95, et tõhustada meresõiduohutuse korraldust, ohutut käitamist ja saastamise vältimist. ISM koodeksi sätteid kohaldatakse kõikide liikmesriigi lipu all sõitvate laevade suhtes, mis teevad rahvusvahelisi merereise ja kohalikke rannasõite ning kõikide SOLAS konventsiooni reguleerimisalas olevate laevade suhtes, mis tegelevad ainult kohaliku rannasõiduga või teevad liinivedusid liikmesriikide sadamate vahel.

II. ÜHISE SEISUKOHA ANALÜÜS

Rahvusvaheline Mereorganisatsioon (IMO) võttis 1993. aastal vastu laevade ohutu ekspluateerimise ja reostuse vältimise korraldamise rahvusvahelise koodeksi, nn “ISM koodeksi”, mis on osa rahvusvahelisest konventsioonist inimelude ohutusest merel (SOLAS), ning mille eesmärgiks on soodustada laiaulatuslikku ohutuse ja keskkonnaalase teadlikkuse arengut laevapere ja laevu käitavate reederite seas. Koodeks annab suuniseid laevade haldamiseks ja ekspluateerimiseks neid käitavate reederite poolt.

Reaktsioonina reisiparvlaev Estonia traagilisele õnnetusele nägi ühendus ette nimetatud ISM koodeksi rakendamise määruse (EÜ) nr 3051/95 vastuvõtmise tulemusena; nimetatud määrust kohaldatakse ro-ro reisiparvlaevade suhtes, mis tegelevad rahvusvaheliste merereisidega või kohaliku rannasõiduga ühenduse piirides.

Nõukogu toetab 2003. aasta detsembris esitatud komisjoni ettepanekus sätestatud põhimõtet, mille kohaselt asendatakse määrus (EÜ) nr 3051/95 uue tekstiga, mis kohustab kõiki SOLAS konventsiooni IX peatükiga hõlmatud ettevõtteid ja laevu kohaldama ISM koodeksit, võttes samuti arvesse, et koodeks muutus 2002. aastal rahvusvahelisel tasandil kohustuslikuks. Nõukogu jagab seisukohta, mille kohaselt uus määrus hõlbustab koodeksi nõuetekohast, ranget ja ühtlustatud rakendamist kõikides liikmesriikides.

Rahvusvaheliste sätete asjakohasel viisil arvessevõtmise eesmärgil pidas nõukogu vajalikuks minna komisjoni ettepanekust kaugemale vastavalt allpool kirjeldatule.

Nõukogu nõustub, et edasise loogilise sammuna peaks määruse reguleerimisala samuti hõlmama laevu, mis liikmesriigi lipu all teevad kohalikke rannasõite ja laevu, mis olenemata nende lipuriigist tegelevad ainult kohaliku rannasõiduga või teevad liinivedusid liikmesriikide sadamate vahel. Proportsionaalsuse huvides on reguleerimisalast välja jäetud reisilaevad, mis ei ole ro-ro reisiparvlaevad ja mis sõidavad lähemal kui 5 miili rannajoonest ning samuti — kooskõlas ISM koodeksiga — kaubalaevad ja ujuvad merepuurplatvormid kogumahutavusega alla 500 tonni.

Õigusaktide selguse ja täpsuse saavutamise eesmärgil on määratlusi täiendatud ja vajaduse korral kehtivate rahvusvaheliste õigusnormidega vastavusse viidud, võttes arvesse kiirreisilaevu, reisisukelduspaate, ro-ro reisiparvlaevu ja ujuvaid merepuurplatvorme ning kogumahutavuse mõõtmise eripärasid.

Nõukogu usub, et rahvusvahelisi õigusnorme rakendavad ühenduse õigusaktid tuleks nendega võimalikult suurel määral vastavusse viia. Seega vastavad laevadele ja neid käitavatele reederitele väljastatavate dokumentide (nõuetele vastavuse tunnistus, ajutine nõuetele vastavuse tunnistus, meresõiduohutuse korralduse tunnistus ja ajutine meresõiduohutuse korralduse tunnistus) kehtivust käsitlevad sätted ISM koodeksi vastavatele sätetele, sätestades kuni viie aasta pikkuse kehtivusaja alates nende väljaandmise kuupäevast.

ISM koodeksi järgimise põhimõtte alusel kiidavad liikmesriigid nimetatud dokumendid heaks juhul, kui need on väljastatud teise liikmesriigi ametiasutuse poolt või kui need on väljastatud direktiivi 94/57/EÜ sätete alusel tunnustatud organisatsiooni poolt liikmesriigi ametiasutuse nimel või kui need on väljastatud kolmandate riikide ametiasutuste poolt või nende nimel. Viimasel juhul kontrollivad liikmesriigid, kasutades kõiki asjakohaseid vahendeid, liinivedusid tegevatele laevadele väljastatud dokumentide vastavust ISM koodeksiga.

Nõukogu on arvamusel, et määruse reguleerimisala laiendamisel kohalikele rannasõitudele tekib vajadus võtta arvesse, et erinevates liikmesriikides võivad olla erinevad tingimused. Määrus sätestab seetõttu erandite tegemise võimaluse juhul, kui liikmesriik leiab, et reederitel on praktikas raske saavutada vastavust ISM koodeksi teatud punktidega teatud laevade või laevade kategooriate suhtes, mida kasutatakse ainult selle liikmesriigi kohalikul rannasõidul. Asjaomane liikmesriik kehtestab vastavalt erandite tegemise menetlusele meetmed, mis tagavad koodeksi eesmärkide samaväärse saavutamise, teatab komisjonile erandite tegemisest ja kavandatavatest meetmetest ning avalikustab vastuvõetud meetmed. Sellest tulenevalt peab erandite tegemise korral laevale ja reederile väljastatav tunnistus olema erinev määruse I ja II lisas esitatud tunnistustest, sellel peab olema selgelt märgitud, et erandid on tehtud vastavalt määrusele, samuti peavad sellel olema märgitud rakendatavad tegevuspiirangud.

Lõpuks lisatakse ühisele seisukohale mitmed peamiselt tehnilist laadi muudatused, mis on vajalikud, et viia uus tekst ühenduse kehtivate õigusaktidega kooskõlla.

(1) Komisjon esitas oma ettepaneku 11. detsembril 2003.

(2) ELT C 102 E, 28.4.2004, lk 565.

(3) ELT C 302, 7.12.2004, lk 20.

(4) Regioonide komitee otsustas arvamust mitte esitada.